**Ռայմունդո Ֆերեյրա Ռամոս Ժունիոր** (բրազ.-պորտ.՝ Raimundo Ferreira Ramos Júnior մարտի 14, 1970(1970-03-14), Ֆեյրա դի Սանտանա, Իտամարաժու, Բրազիլիա), ավելի հայտնի է որպես **Ժունիոր Բայանո** (պորտ.՝ Júnior Baiano), բրազիլացի ֆուտբոլիստ, հանդես է եկել կենտրոնական պաշտպանի դիրքում։

Կարիերա
-------

Ժունիոր Բայանոն իր կարիերան սկսել է «Ֆլամենգո» ակումբում։ 1988 թվականի դեկտեմբերի 11-ին նա նորամոտը նշել է «Բանգու»-ի դեմ խաղում։ Հաջորդ մրցաշարջանում նա ակումբի կազմում անցկացրել է 11 հանդիպում, որոնցից 1-ը՝ պաշտոնական խաղում։ Նույն տարում պաշտպանը թիմի կազմում նվաճել է Բրազիլիայի գավաթը։ Մեկ տարի անց Ժունիորը կարողացավ տեղ գտնել «Մենգո»-ի մեկնարկային կազմում։ Նրա հետ ակումբը նվաճել է Ռիո դե Ժանեյրոյի գավաթը, Ռիո դե Ժանեյրոյի և Բրազիլիայի առաջնությունները։ 1994 թվականին Բայանոն տեղափոխվել է «Սան Պաուլու», որի հետ նվաճել է ԿՈՆՄԵԲՈԼ-ի գավաթն ու Հարավային Ամերիկայի Ռեկոպան։

1995 թվականին Ժունիոր Բայանոն տեղափոխվել է գերմանական «Վերդեր» ակումբ, որտեղ էլ անցկացրել է 32 հանդիպում և խփել 2 գոլ։ Հաջորդ տարում նա վերադարձել է «Ֆլամենգո»։ Այդտեղ նա անցկացրել է 2 մրցաշրջան՝ մասնակցելով 99 հանդիպման և խփելով 11 գոլ։ Այնուհետև պաշտպանը հանդես է եկել «Պալմեյրասե»-ում, որը գնել էր *Parmalat* կոնցեռնը, որի հետ նվաճել է Մերկոսուրի գավաթը, ապա Լիբերտադորեսի գավաթը։ 2000 թվականին նա տեղափոխվել է «Վասկո դա Գամա», որի հետ նվաճել է հաղթել է առաջնությունում, նվաճել Մերկոսուրի և Գուանաբարի գավաթները։

2001 թվականին Ժունիոր Բայանոն տեղափոխվել է չինական «Շանխայ-Շենխուա» ակումբ, բայց կարճ ժամանակավով։ Բրազիացին հաջորդ տարում վերադարձել է հայրենիք և դարձել է «Ինտերնասիոնալ» ակումբի խաղացող։ Այդ ակումբի հետ էլ հաղթել է Ռիու Գրանդի դու Սուլի առաջնությունում։ 2004 թվականին նա երրորդ անգամ դարձել է «Ֆլամենգո» ակումբի խաղացող՝ կրկին ակումբի հետ հաղթանակը տոնելով Գուանաբարայի գավաթի խաղարկությունում և նահանգի առաջնությունում։ Միևնույն ժամանակ նա դատարան էր հրավիրվել թմրանյութերի ապօրինի շրջանառության գործով ցուցմունք տալու համար։ Այնուհետև նա խաղացել է «Ամերիկա», «Բրազիլենսե», «Վոլտա-Ռեդոնդու» և ամերիկական «Մայամի» ակումբներում, որտեղ էլ 2009 թվականին ավարտել է կարիերան։

Միջազգային կարիերա
------------------

Բրազիլիայի հավաքականի կազմում Ժունիորը նորամուտը նշել է 1997 թվականի օգոստոսի 10-ին Հարավային Կորեայի դեմ ընկերական խաղում (2:1)։ Նույն թվականին նա ազգային թիմի հետ նվաճեց Կոնֆեդերացիաների գավաթը։ Հաջորդ տարի Բայանոն Բրազիլիայի հետ մեկնել է աշխարհի առաջնության, որտեղ բրազիլացիները հասել են եզրափակիչ՝ պարտվելով Ֆրանսիայի դեմ վճռորոշ խաղում։ Այս խաղը Ժունիորի համար վերջինն էր Բրազիլիայի հավաքականի մարզաշապիկով։

Ձեռքբերումներ
-------------

### Ակումբային

* Բրազիլիայի գավաթի դափնեկիր (1990)
* Ռիո դե Ժանեյրիոյի գավաթի դափնեկիր (1991)
* Ռիո դե Ժանեյրիո նահանգի չեմպիոն (1991, 2004)
* Բրազիլիայի չեմպիոն (1992, 2000)
* ԿՈՆՄԵԲՈԼ գավաթի դափնեկիր (1994)
* Հարավային Ամերիկայի Ռեկոպի դափնեկիր (1994)
* Կոնֆեդերացիայի գավաթի դափնեկիր (1997)
* Մերկոսուր գավաթի դափնեկիր (1998, 2000)
* Լիբերտադորես գավաթի դափնեկիր (1999)
* Գուանաբարա գավաթի դափնեկիր (2000, 2004)
* Ռիու Գրանդու դու Սուլ նահանգի չեմպիոն (2002)
* Դաշնային շրջանի չեմպիոն (2008)

### Անձնական

* Բրազիլիայի արծաթե գնդակի դափնեկիր (1997)

Ծանոթագրություններ
------------------

1. 1 2  Transfermarkt.com(բազմ․) — 2000.
2. 1 2  Արգենտինական ֆուտբոլի տվյալների շտեմարան (իսպ.)
3. ↑  «Матчи Жуниора Байано за «Фламенго»». Արխիվացված է օրիգինալից 2007 թ․ մայիսի 28-ին. Վերցված է 2020 թ․ օգոստոսի 22-ին.
4. ↑  «Aos 38 anos, Júnior Baiano foge das polêmicas, encara o último Estadual e marca o adeus». Արխիվացված է օրիգինալից 2009 թ․ հունվարի 19-ին. Վերցված է 2020 թ․ օգոստոսի 22-ին.
5. ↑  Профиль во Флапедии
6. ↑  «Onde Anda: Júnior Baiano, ex-zagueiro de Sampa, Verdão e Flamengo». Արխիվացված է օրիգինալից 2010 թ․ հունվարի 17-ին. Վերցված է 2020 թ․ օգոստոսի 22-ին.
7. ↑  «Júnior Baiano: 'Queria ser artilheiro'». Արխիվացված է օրիգինալից 2009 թ․ հուլիսի 17-ին. Վերցված է 2020 թ․ օգոստոսի 22-ին.
8. ↑  Justiça intima Júnior Baiano a depor em processo de tráfico de drogas
9. ↑  Miami FC anuncia contratação de Júnior Baiano
10. ↑  Júnior Baiano, ex-Flamengo, vai ser técnico
11. ↑  Seleção Brasileira (Brazilian National Team) 1996—1997
12. ↑  «1998 FIFA World Cup France ™». Արխիվացված է օրիգինալից 2013 թ․ նոյեմբերի 4-ին. Վերցված է 2020 թ․ օգոստոսի 22-ին.
13. ↑  Профиль на terceirotempo.ig.com.br(չաշխատող հղում)

Արտաքին հղումներ
----------------

* Ֆոտբոլիստի էջը Ֆւտպեդիա կայքում Արխիվացված 2009-02-12 Wayback Machine
* Ֆուտբոլիստի էջը futebol365.pt կայքում(չաշխատող հղում)
* Վիճակագրությունը *National Football Teams* կայքում(անգլ.)